कहा- अंदर से हम सब एक, पब्लिक क्यों परेशान होती है, पता नहीं
Rajasthan Congress Crisis - Pratap Singh Khachariyawas Attacks On CM Ashok Gehlot. राजस्थान के कैबिनेट मंत्री प्रताप सिंह खाचरियावास ने जनता पर तंज कसा। खाचरियावास ने कहा- मैंने अभी गहलोत साहब को कहा, अब तो जान बाकी रही है।
राजस्थान के कैबिनेट मंत्री प्रताप सिंह खाचरियावास ने जनता पर तंज कसा। खाचरियावास ने कहा- मैंने अभी गहलोत साहब को कहा, अब तो जान बाकी रही है। एक साथ पूरी कैबिनेट की जान निकालो और इन को दे दो, फिर भी कहेंगे मजा नहीं आया। अरे पागल यह मर गया और फिर भी तुझे मजा नहीं आया। अब इसका क्या करें ?
खाचरियावास रविवार को पिंकसिटी प्रेस क्लब में एक कार्यक्रम में बोल रहे थे। उन्होंने कहा- ऐसे लोगों को ऊपरवाला दो देगा कान के नीचे और कहेगा कि साइड में ले जाकर इसे मुर्गा बना। उस बेचारे ने जान निकाल कर दे दी। तेरे अब भी फर्क नहीं पड़ रहा है। यह तो नकटाई कर रहा है।
कांग्रेस-बीजेपी को रिजेक्ट कर दो 
मंत्री प्रताप सिंह ने कहा- मैं तो जनता से भी कहता हूं कि अगर कांग्रेस काम नहीं कर रही तो उसे रिजेक्ट कर दो। इसी तरह अगर बीजेपी काम नहीं कर रही तो उसे रिजेक्ट कर दो। कोई तीसरा या चौथा अच्छा उम्मीदवार है। उन्हें लेकर आ जाओ। क्योंकि डेमोक्रेसी तभी सक्सेसफुल होगी। जब पार्टी के आधार पर नहीं, बल्कि काम और व्यक्ति के आधार पर जनता वोट देगी।
BJP के नेता मेरे साथ पार्टियां करते हैं 
खाचरियावास ने कहा- मेरे से बीजेपी का एक नेता बोला- आप हमारी पार्टी (बीजेपी) में आ जाओ। सब ठीक हो जाएगा। मैंने उससे कहा, तू तेरी पेंट संभाल ले। तुम्हारी जो सबसे बड़ी नेता है। वह मेरी खास है। तुझे तो पहचानती तक नहीं है। तुम्हारी पार्टी के सारे नेता मेरे साथ पार्टियां करते हैं। क्योंकि अंदर से तो हम सब एक हैं। बाहर जनता क्यों परेशान होती है, पता नहीं।
सभी नेता एक है, जनता बेवजह लड़ती है
लोकसभा में आप अंदर जाओ, नेता एक-दूसरे से लड़ते हुए नजर आएंगे। शाम को अगर उन्हीं नेताओं को देखोगे तो एक साथ खाना खाते (रोटी तोड़ते) हुए नजर आएंगे। इसलिए जनता को परेशान नहीं होना चाहिए। जनता नेताओं की वजह से थड़ी पर लड़ती हैं। भगवान कृष्ण ने भी गीता में कहा- जो चतुर लोग होते हैं, वह राजनीति से खेलते हैं। जो मूर्ख लोग होते हैं, वह राजनीतिक चर्चा करके मित्रों से झगड़ा करते हैं।
कृष्ण ने तो सबको पटा लिया था 
प्रताप सिंह भगवान कृष्ण के लिए कहते हैं 'द ग्रेट कृष्ण'। इस पर मुझे ताज्जुब होता है। क्योंकि कृष्ण तो खिलाड़ी आदमी थे। उन्होंने सब को पटा लिया था। भगवान कृष्ण ने एक को भी नहीं छोड़ा था। आज आप किसी को पटा कर देखो। आपके जोरदार थप्पड़ की पड़ेगी।
किसी के साथ घूमते भी दिखोगे। लोग पूछेंगे किसके साथ घूम रहा था। आप कहोगे वह मेरे साथ काम करती है। विश्वास नहीं करेंगे और आपको धक्के मारकर बाहर निकाल दिया जाएगा। आपकी पत्नी एक मिनट में आपका इलाज कर देगी। इसलिए कहता हूं बेवजह लड़ाई मत करो।
मेरी वाइफ ने पूछा था, क्या आप संत हो
खाचरियावास ने कहा- मैं पागल हूं। बोलने लगता हूं, तो चुप नहीं होता। मैंने अपने पीएसओ को समझा रखा है। जब 10 मिनट हो जाए तो मुझे पर्ची देकर बता देना। मैं अपनी बात खत्म कर लूंगा। मैं सनकी हूं, कई बार जब धर्म पर बोलने लगता हूं तो बोलता ही जाता हूं।
एक बार मेरी वाइफ ने मुझे कहा क्या आप खुद को संत समझते हो। मैंने उससे पूछा आखिर ऐसे क्यों कह रही हो? उसने मुझे कहा आप पॉलिटिकल प्रोग्राम में भी धार्मिक बातें करके आ गए। उससे मैंने कहा- तेरा क्या ले लिया। मैं जानू और सुनने वाली जनता जाने, तू जबरदस्ती ही परेशान हो रही है। उसने कहा- क्या आप संत हो क्या? मैंने कहा हां मैं संत हूं। क्योंकि हम किसी का बुरा नहीं करते।
मैंने कांग्रेस और बीजेपी दोनों का किया इलाज
खाचरियावास ने कहा- जब मैं कॉलेज में पढ़ता था। तब मैं कांग्रेस और बीजेपी दोनों का इलाज करता था। हमने तीसरी ताकत बना ली थी। हम कहते थे, दोनों नहीं चलेंगे, हम चलेंगे। लोग कहते थे पागल है। अकेले को कौन पूछेगा, लेकिन ठाकुर जी की कृपा है। आज हमको सब पूछ रहे हैं।
ये भी पढ़ें
मुख्यमंत्री को बिना ऑपरेशन कराए अमेरिका से लौटना पड़ा था:शेखावत और गहलोत दोनों सरकारों को संकट में डालने वालों में 1 विधायक का नाम कॉमन
राजस्थान विधानसभा चुनाव चंद महीनों बाद हैं और मुख्यमंत्री अशोक गहलोत व केंद्रीय मंत्री गजेंद्र सिंह शेखावत के बीच जंग निजी होती जा रही है। संजीवनी केस में दोनों एक दूसरे पर हमले कर रहे हैं। गजेंद्र सिंह ने कहा कि गहलोत 10 सिर वाले दशानन बनकर बैठे हैं। भ्रष्टाचार, आतंक, पेपर लीक, दुष्कर्म, बेरोजगारी, गौहत्या, लालच, माफिया राज, अराजकता, अत्याचार इनके 10 सिर हैं। (पूरी खबर पढ़ें)